Source: http://skolenie.slov-lex.sk/pravne-predpisy/SK/ZZ/2012/446/
Timestamp: 2020-06-06 09:53:02+00:00
Document Index: 7333488

Matched Legal Cases: ['§ 16', '§ 3', '§ 2', '§ 1', '§ 16', '§ 1', '§ 1', '§ 2', '§ 2', '§ 1', '§ 2', '§ 3', '§ 4', '§ 5']

446/2012 Z.z. - Vyhláška Úradu pre reguláciu sieťov... - Slov-lex
446/2012 Z.z.
dodávku nakúpenej elektriny odberateľovi v domácnosti,
dodávku nakúpenej elektriny odberateľovi mimo domácnosti,
iné činnosti podľa predmetu podnikania,
prevádzkovanie zásobníka,
dodávku plynu odberateľovi plynu v domácnosti,
dodávku plynu odberateľovi plynu mimo domácnosti,
iné činnosti podľa predmetu podnikania.
Vedenie evidencie sa vykonáva podľa pravidiel pre rozvrhovanie nákladov, výnosov, aktív a pasív (ďalej len „pravidlá“) schválených úradom. Ak neboli úradu predložené pravidlá z dôvodu podľa § 16 ods. 6 písm. c) zákona, evidencia nákladov, výnosov, aktív a pasív sa vykonáva podľa účtovných zásad ustanovených osobitným predpisom.1)
Evidencia sa zostavuje za obdobie kalendárneho roka bez ohľadu na účtovné obdobie, za ktoré sa zostavuje účtovná závierka.1)
V evidencii podľa § 3 a 4 sa navzájom nekompenzujú výnosy s nákladmi ani aktíva s pasívami.
Evidencia sa vedie vo väzbe na účtovníctvo
výrobcu elektriny, prevádzkovateľa prenosovej sústavy, prevádzkovateľa distribučnej sústavy a dodávateľa elektriny,
výrobcu plynu, prevádzkovateľa prepravnej siete, prevádzkovateľa distribučnej siete, prevádzkovateľa zásobníka a dodávateľa plynu.
Evidencia sa vedie podľa príloh č. 1 až 8, to neplatí pre evidenciu podľa odseku 6.
Evidenciu podľa prílohy č. 9 vedie výrobca, prevádzkovateľ a dodávateľ, ktorý podniká na základe splnenia oznamovacej povinnosti alebo podľa povolenia na podnikanie a
v elektroenergetike vyrába elektrinu v objeme do 100 000 MWh za rok alebo
v elektroenergetike alebo plynárenstve prevádzkuje distribučnú sústavu alebo distribučnú sieť, v ktorej počet odberných miest nepresahuje 100 000, alebo
v elektroenergetike dodáva elektrinu odberateľom elektriny v objeme menšom ako 100 000 MWh za rok, alebo
v plynárenstve prevádzkuje distribučnú sieť, ktorej počet odberných miest nepresahuje 100 000, a dodáva plyn odberateľom plynu, ktorí sú pripojení k tejto distribučnej sieti.
Na vedenie evidencie sa primerane použijú ustanovenia osobitného predpisu.1)
Evidencia obsahuje údaje o nákladoch a výnosoch priamo súvisiacich s činnosťou podľa § 2 a nákladoch súvisiacich s viacerými činnosťami. Evidencia sa vedie o skutočnostiach, o ktorých účtuje výrobca, prevádzkovateľ a dodávateľ vo svojom účtovníctve a ktoré eviduje spôsobom ustanoveným v tabuľkách podľa príloh č. 1 až 9.
Náklady a výnosy, ktoré priamo súvisia so sledovanou činnosťou u výrobcu, prevádzkovateľa a dodávateľa, sa evidujú tak, že každý nákladový a výnosový druh sa eviduje z hľadiska druhu a miesta vzniku v súlade s organizačnými a riadiacimi aktmi výrobcu, prevádzkovateľa a dodávateľa.
Náklady súvisiace s viacerými činnosťami sa rozvrhujú na činnosť podľa § 1 v závislosti od organizačného usporiadania výrobcu, prevádzkovateľa alebo dodávateľa v súlade so schválenými pravidlami pre ich rozvrhovanie podľa § 16 ods. 5 zákona.
Evidencia sa vedie o aktívach a pasívach využívaných výlučne na danú činnosť podľa § 1 a o aktívach a pasívach využívaných na viaceré činnosti. Evidencia sa vedie o skutočnostiach, o ktorých účtuje výrobca, prevádzkovateľ a dodávateľ vo svojom účtovníctve a ktoré eviduje spôsobom ustanoveným v tabuľkách podľa príloh č. 1 až 9.
Aktíva a pasíva využívané výlučne na činnosť podľa § 1 sa vedú vo väzbe na účtovníctvo výrobcu, prevádzkovateľa a dodávateľa. Evidencia aktív a pasív využívaných na viaceré činnosti sa vedie o skutočnostiach, o ktorých účtuje výrobca, prevádzkovateľ a dodávateľ vo svojom účtovníctve podľa schválených pravidiel pre ich rozvrhovanie.
Súčasťou evidencie je aj evidencia majetku, ktorý nespĺňa limit na zaradenie do kategórie dlhodobého hmotného majetku a dlhodobého nehmotného majetku v súlade s osobitným predpisom.1)
Výstupy z evidencie za sledovaný rok sa s výnimkou subjektu podľa § 2 ods. 6 predkladajú
výrobcom elektriny v rozsahu podľa prílohy č. 1,
prevádzkovateľom prenosovej sústavy v rozsahu podľa prílohy č. 2,
prevádzkovateľom distribučnej sústavy v rozsahu podľa prílohy č. 3,
dodávateľom nakúpenej elektriny v rozsahu podľa prílohy č. 4,
prevádzkovateľom prepravnej siete v rozsahu podľa prílohy č. 5,
prevádzkovateľom distribučnej siete v rozsahu podľa prílohy č. 6,
výrobcom plynu a prevádzkovateľom zásobníka v rozsahu podľa prílohy č. 7,
dodávateľom plynu v rozsahu podľa prílohy č. 8.
Výstupy z evidencie za sledovaný rok podľa § 2 ods. 6 sa predkladajú v rozsahu podľa prílohy č. 9.
Výstupy z evidencie za sledovaný rok podľa odsekov 1 a 2 sa predkladajú úradu písomne a elektronicky do 30. apríla nasledujúceho roka. Ak k tomuto termínu nemá subjekt schválenú účtovnú závierku, pričom schválená účtovná závierka nie je zhodná s predloženými výstupmi z evidencie, predloží subjekt úradu opravené výstupy z evidencie do 15 dní po schválení účtovnej závierky.
Ak regulovaný subjekt, ktorý je oprávnený podnikať v elektroenergetike alebo v plynárenstve, v sledovanom roku nevykonával regulovanú činnosť, na ktorú sa vzťahuje táto vyhláška, zasiela úradu informáciu o tejto skutočnosti písomne do 30. apríla nasledujúceho roka.
§ 1 Predmet evidencie
§ 2 Spôsob vedenia evidencie
§ 3 Vedenie evidencie nákladov a výnosov
§ 4 Vedenie evidencie aktív a pasív
§ 5 Predkladanie výstupov z evidencie
Číslo: 446/2012 Z. z.
Názov: Vyhláška Úradu pre reguláciu sieťových odvetví, ktorou sa ustanovuje spôsob vedenia evidencie skutočností, ktoré sú predmetom účtovníctva, spôsob vedenia evidencie nákladov, výnosov, aktív a pasív, forma a termíny predkladania výstupov z evidencie
Nachádza sa v čiastke: 107/2012